«Ի՞նչը կփրկի մեզ» հարցն ունի իր ակամա պատասխանը. մեր ցեղային գաղափարաբանական թերությունների սրբագրումը և ազգի կրթական ու լուսավորչական վերածնունդը, ներկայի խորհուրդն ու ապագայի աստղն անցյալի մեջ որոնելը։ Ազգային գիտակցություն կոչվածը ենթադրում է և՛ բնազդի, և՛ գիտակցության, և՛ անբանականի, և՛ բանականի ներդաշնակ միահյուսում, որով դրսևորվում է հարահոս կյանքն իր բոլոր հոլովույթներով։